Projekty realizované na Gymnáziu Jána Adama Raymana
Ďakujeme ešte raz všetkým, ktorí podporili náš projekt Poznajme a chráňme prírodu svojho okolia.
Raiffeisen banka podporí našu iniciatívu sumou 1 000 EUR.
(2015 - 2016)
Týmto projektom sa naša škola rozhodla, že podporí okrem športovania aj zdravý životný štýl našich žiakov. V XI. ročníku grantového programu Nadácie Jednota COOP s názvom "Nech sa nám netúlajú" sme uspeli s projektom "Škola – miesto pre oddych aj relax".
Organizovali sme sprievodné aktivity, ako futbalový, florbalový, volejbalový turnaj, bedmintonové podujatie, Aerobik fitness maratón. Do aktivít projektu sa aktívne zapájali aj vyučujúci gymnázia. Tieto aktivity tvoria náš prínos k ŠkVP aj po skončení obdobia projektu.
(2015 - 2016)
Päť učiteľov z predmetových komisií an glického jazyka, cudzích jazykov a fyziky absolvovalo metodologické kurzy vo Veľkej Británii, Nemecku, Španielsku, Fran cúzsku a na Malte. Získané skúsenosti v oblasti nových vyučovacích metód pedagógovia využili pri inovácii kurikúl predmetov anglický jazyk, nemecký jazyk, francúzsky jazyk a fyzika v zmysle aplikovania nových metód do vyučovania a prepojenia vyučovania prírodných vied s vyučovaním cudzích jazykov.
Výsledkom projektu sú pracovné materiály (anglicko-nemecko-francúzsko-slovenský glosár prírodovednej terminológie, pracovné listy pre žiakov s cieľom osvojenia a zapamätania si danej terminológie, databáza videí s prírodovedným zameraním v cudzom jazyku, relevantné pracovné listy pre žiakov k vybraným videám využitím metódy CLIL, fyzikálne pokusy v cudzích jazykoch, multimediálne rozprávky s prírodovedným obsahom), ktoré žiaci môžu využívať na duálne zameraných vyučovacích hodinách.
(2013 - 2014)
Cieľom multilaterálneho projektu Comenius bolo oboznámiť medzinárodnú skupinu mladých ľudí s najmodernejšou vedou a lekárskym výskumom v Európe. Medzinárodnú skupinu žiakov sme zaviedli do srdca vedeckého výskumu v Európe v CERNe (Európska organizácia pre jadrový výskum) a bola im predstavená zdravotnícka technika v oblasti srdcových operácií v kardiovaskulárnom centre OLV v Aalste. Počas expedície bol vytvorený priestor na stretnutia s vedcami, s pacientmi so srdcovými problémami a s predstaviteľmi charitatívnych organizácií.
Hlavnými témami, ktorými sa projekt "Expedícia srdca" zaoberal, bolo nielen vzbudzovať zvedavosť mladých ľudí v oblasti hmoty (fyzika) a tela (biológia), ale aj poukázať na zmysel pre ľudskú rovnosť a demokraciu.
(2009 – 2011)
Cieľom projektu bolo vytvoriť podmienky pre tvorbu inovatívnych metodík a učeb ných materiálov, rozvíjajúcich kľúčové kompetencie žiakov školy v súlade so vzdelávacím programom školy.
Realizácia aktivít projektu umožnila pedagógom vytvoriť kvalitný školský vzdelávací program tak, aby vychádzal z potrieb a možností žiakov, z kvality pedagogického zboru školy a jej vybavenia didaktickými prostriedkami. Výstupy aktivít projektu majú podobu inovovaného vzdelávacieho programu školy, metodík a učebných materiálov využívajúcich moderné metódy a formy vyučovania, produktov žiackej činnosti vytvorench v rámci inovovaných vyučovacích hodín, moderných didaktických prostriedkov, vedomostí a zručnosti, ktoré získali pedagogickí zamestnanci absolvovaním ďalšieho vzdelávania. Všetky vymenované aktivity sú zúročované aj po ukončení projektu a sú inšpiráciou pre všetkých pedagogických zamestnancov v škole.
- Podrobnosti
- Napísal: webadmin
- Uverejnené: 10. júl 2014
- Ostatná aktualizácia: 16. máj 2017
- Prečítané: 6530x